text: Forældre kører vildt på skolevejen
  01 september 2015 kl. 13.19
  Billister - heriblandt skolebørns forældre - kører både for hurtigt og taler i mobiltelefon på børnenes skolevej. Sydøstjyllands Politi har netop modtaget resultaterne af årets skolestartskampagne.
  - Kør ordentligt! Så kort kan man opsummere Sydøstjyllands Politis budskab til de mange forældre, der trodser færdselsloven på skolevejene.
  Politiet har stoppet bilister på skolevejene i hele landet i uge 33, 34 og 35, og nu er tallene kommet ind.
  Sydøstjyllands politik har snuppet i alt 1680 trafiksyndere på skolevejen. Langt de fleste syndere kørte for stærkt, men der var også nogle, der snakkede i mobiltelefon eller havde glemt at spænde deres egen eller børnenes sikkerhedsseler.
  - I forhold til, hvad vi forventede af kontrollerne, så er der for mange, der er kørt for stærkt, siger fungerende vicepolitiinspektør ved Sydøstjyllands Politi, Richardt Jakobsen tirsdag til TV SYD. Han opfordrer forældrer til at være mere opmærksomme på at køre sikkert i trafikken.
  